POROČILO KOMISIJE EVROPSKEMU PARLAMENTU IN SVETU o kakovosti fiskalnih podatkov, ki so jih države članice sporočile leta 2011 /* COM/2012/0170 final */





POROČILO KOMISIJE EVROPSKEMU PARLAMENTU IN SVETU o kakovosti fiskalnih podatkov, ki so jih države članice sporočile leta 2011 KAZALO 1........... Ozadje........................................................................................................................... 3 2........... Glavne ugotovitve poročanja leta 2011 o stopnjah javnofinančnega primanjkljaja in državnega dolga 3 2.1........ Pravočasnost, zanesljivost in popolnost........................................................................... 3 2.1.1..... Pravočasnost.................................................................................................................. 3 2.1.2..... Zanesljivost.................................................................................................................... 4 2.1.3..... Popolnost preglednic in dodatnih informacij..................................................................... 4 2.1.4..... Dodatne preglednice v zvezi s finančno krizo................................................................... 5 2.1.5..... Vprašalnik o meddržavnih posojilih................................................................................. 6 2.2........ Skladnost z računovodskimi pravili in doslednost statističnih podatkov............................. 6 2.2.1..... Izmenjava informacij in pojasnil....................................................................................... 6 2.2.2..... Dialogi in metodološki obiski........................................................................................... 6 2.2.3..... Poseben nasvet Eurostata............................................................................................... 7 2.2.4..... Najnovejša metodološka vprašanja................................................................................. 8 2.2.5..... Usklajenost s temeljnimi računi države............................................................................. 8 2.3........ Objava........................................................................................................................... 9 2.3.1..... Objava najpomembnejših podatkov in podrobnih poročevalnih preglednic....................... 9 2.3.2..... Pridržki glede kakovosti podatkov.................................................................................. 9 2.3.3..... Spremembe sporočenih podatkov................................................................................. 10 2.3.4..... Objava metapodatkov (popisi)...................................................................................... 10 3........... Sklepi........................................................................................................................... 10 1. Ozadje Člen 8(3) Uredbe Sveta (ES) št. 479/2009 (kot je bila spremenjena z Uredbo (ES) št. 679/2010) o uporabi Protokola o postopku v zvezi s čezmernim primanjkljajem, ki je priloga k Pogodbi o ustanovitvi Evropske skupnosti[1], zahteva, da Komisija (Eurostat) (v nadaljnjem besedilu: Eurostat) redno poroča Evropskemu parlamentu in Svetu o kakovosti dejanskih podatkov, ki so jih sporočile države članice. To letno poročilo zagotavlja celovito oceno skladnosti z računovodskimi pravili, popolnosti, zanesljivosti, pravočasnosti in doslednosti podatkov. Komisija je predhodno poročilo (o uradnih obvestilih iz leta 2010) sprejela 11. aprila 2011. Eurostat redno ocenjuje kakovost dejanskih podatkov, ki jih sporočajo države članice, in temeljnih računov sektorja država, pripravljenih v skladu z Uredbo Sveta (ES) št. 2223/96 z dne 25. junija 1996 o Evropskem sistemu nacionalnih in regionalnih računov v Skupnosti (ESR 95)[2]. Ocena temelji predvsem na podatkih o tem, kako država izvršuje splošni proračun, ter o sredstvih in obveznostih države. Poudarek te ocene je na dejavnikih, ki pojasnjujejo javnofinančni primanjkljaj/presežek ter spremembo državnega dolga. Države članice pošljejo te informacije Eurostatu dvakrat letno. To vključuje tudi dodatne informacije, na primer „vprašalnik v zvezi s preglednicami uradnih obvestil o postopku v zvezi s čezmernim primanjkljajem“ ter dvostranska pojasnila držav članic. Poleg tega ima Eurostat redne dialoge v vsaki državi članici v okviru postopka v zvezi s čezmernim primanjkljajem za zagotovitev stalnega dialoga z državami članicami. To poročilo temelji na glavnih ugotovitvah in rezultatih poročanja v okviru postopka v zvezi s čezmernim primanjkljajem v letu 2011, pri čemer je poudarek na zadnjem poročanju (oktobra 2011). Po potrebi se primerja s poročanjem iz aprila 2011 ter poročanjem iz leta 2010. 2. Glavne ugotovitve poročanja leta 2011 o stopnjah javnofinančnega primanjkljaja in državnega dolga 2.1. Pravočasnost, zanesljivost in popolnost 2.1.1. Pravočasnost Države članice morajo Komisiji dvakrat letno poročati o načrtovanih in dejanskih podatkih o proračunu in bilanci stanja, in sicer pred 1. aprilom in 1. oktobrom[3]. Leta 2011 je poročanje v okviru postopka v zvezi s čezmernim primanjkljajem zajelo leta od 2007 do 2011. Podatki za leto 2011 so tisti, ki so jih nacionalni organi načrtovali, medtem ko so podatki za leta od 2007 do leta 2010 dejanski podatki (tj. končni, nedokončni, začasni ali okvirni podatki). Roki za poročanje se običajno v veliki meri upoštevajo. Pri drugem poročanju leta 2011 je 26 držav članic sporočilo svoje podatke pred zakonskim rokom, 1. oktobrom. Grški organi so svoje uradno obvestilo poslali 7. oktobra. Pri aprilskem poročanju so vse države članice sporočile svoje podatke pred 1. aprilom 2011, razen Grčije (1. aprila) in Francije, ki je načrtovane podatke za leto 2011 poslala 7. aprila. 2.1.2. Zanesljivost Številne države članice so svoja poročila popravile po prvi predložitvi podatkov. Oktobra 2011 je 18 držav poslalo 29 popravljenih pošiljk podatkov, medtem ko je aprila 2011 20 držav poslalo 36 popravljenih pošiljk podatkov. Države članice so poslale večino popravljenih pošiljk podatkov kot odgovor na mnenja, tehnična vprašanja ali pripombe Eurostata in zadevajo popravke manjših napak, notranjih nedoslednosti ali neprimernega zajemanja v preglednicah. V ocenjevalnem obdobju so bili popravljeni podatki za več kot 0,1 odstotne točke BDP, in sicer aprila za Grčijo, Portugalsko, Slovenijo in Slovaško ter oktobra za Nemčijo[4], Avstrijo, Romunijo in Slovaško. Irski statistični organi so 24. novembra 2011 predložili posodobljen sklop preglednic uradnih obvestil o postopku v zvezi s čezmernim primanjkljajem, da bi popravili ugotovljeno napako pri konsolidaciji državnega dolga (kar ni vplivalo na zajet javnofinančni primanjkljaj). Eurostat je pojasnil popravke in objavil nove podatke. 2.1.3. Popolnost preglednic in dodatnih informacij Pošiljanje poročevalnih preglednic je pravna obveznost in je nujna za Eurostatovo ustrezno spremljanje kakovosti podatkov. Člen 8(2) Uredbe (ES) št. 479/2009, kakor je bila spremenjena, določa, da morajo države članice Eurostatu zagotoviti ustrezne statistične informacije, ki „(…) so zlasti: (a) podatki iz nacionalnih računov; (b) popisi; (c) preglednice uradnih obvestil o postopku v zvezi s čezmernim primanjkljajem; (d) dodatni vprašalniki in pojasnila v zvezi z uradnimi obvestili.“ Preglednice uradnih obvestil o postopku v zvezi s čezmernim primanjkljajem so sestavljene iz štirih glavnih preglednic (sklopov preglednic). Pošiljanje preglednic od 1 do 3 o postopku v zvezi s čezmernim primanjkljajem je pravna obveznost, medtem ko so se o sporočanju preglednice 4 o postopku v zvezi s čezmernim primanjkljajem dogovorile države članice[5]. Preglednici 1 in 2A (centralna država) zajemata leta od 2007 do 2011, medtem ko druge preglednice zajemajo leta od 2007 do 2010[6]. Večina držav članic izpolnjuje vse preglednice uradnih obvestil o postopku v zvezi s čezmernim primanjkljajem[7]. Vendar bi nekatere države članice lahko izboljšale popolnost. Na primer, v poročilu iz oktobra 2011 o preglednici 2 o postopku v zvezi s čezmernim primanjkljajem pet držav članic ni zagotovilo popolnih podatkov o povezavi med tekočim saldom in presežkom/primanjkljajem pri postopku v zvezi s čezmernim primanjkljajem za vse podsektorje ali za vsa leta ali pa so sporočile tekoči saldo, enak presežku/primanjkljaju v okviru postopka v zvezi s čezmernim primanjkljajem. Vse države članice niso zagotovile vseh razčlenitev za preglednico 3 o postopku v zvezi s čezmernim primanjkljajem. Zlasti zahtevani podatki za proračunski postavki „posojila“ in „lastniški kapital“ niso bili vedno vključeni v poročilo. Zaradi dejstva, da v preglednicah 2 in 3 o postopku v zvezi s čezmernim primanjkljajem manjkajo nekateri podatki za številne države članice, ima Eurostat manj možnosti, da preveri zanesljivost dokončnih podatkov o javnofinančnem primanjkljaju in državnem dolgu. To pa posledično vodi do večje potrebe po preverjanju takšnih podatkov med obiski v državah članicah. Vse države članice so predložile odgovore na „Vprašalnik v zvezi s preglednicami uradnih obvestil“[8]. Čeprav sta se obseg in kakovost odgovorov v primerjavi s prejšnjimi leti izboljšala, nekatere države niso sporočile vseh zahtevanih podatkov v vprašalniku. 2.1.4. Dodatne preglednice v zvezi s finančno krizo Eurostat od 15. julija 2009 zbira sklop podatkov o finančni krizi v dodatni preglednici. Del 1 dodatne preglednice se nanaša na transakcije, ki so zajete v računu države za prihodke/izdatke in dejansko vplivajo na primanjkljaj/presežek v okviru postopka v zvezi s čezmernim primanjkljajem. Del 2 dodatne preglednice se nanaša na podatke o stanju finančnih sredstev in obveznosti, ki izhajajo iz podpore finančnim institucijam. Razlikuje med dejavnostmi, ki so dejansko prispevale k obveznostim države (vključene v državni dolg), in dejavnostmi, ki morebiti lahko prispevajo k obveznostim države v prihodnosti, vendar se za zdaj obravnavajo kot odvisne od prihodnjih dogodkov (niso vključene v državni dolg). Ti preglednici prikazujeta posege države, ki so neposredno povezani s podporo finančnim institucijam. Podporni ukrepi za nefinančne institucije ali splošni ekonomski podporni ukrepi niso vključeni. Podatki, zbrani leta 2011, se nanašajo na obdobje od 2007 do 2010. 20 držav članic je poročalo o različnih posegih države v okviru finančne krize. Eurostat je poleg svojih sporočil za medije glede postopka v zvezi s čezmernim primanjkljajem objavil tudi obvestilo o analizi teh podatkov[9]. 2.1.5. Vprašalnik o meddržavnih posojilih Države članice od uradnega obvestila iz aprila 2011 pošiljajo tudi podatke o meddržavnih posojilih. Ta informacija je vključena v sporočilo za medije o postopku v zvezi čezmernim primanjkljajem, kar omogoča analizo posojil, ki jih države članice odobrijo drugim državam članicam za podporne dejavnosti (leta 2010 zlasti Grčiji). Tako meddržavno posojanje se je znatno povečalo v okviru finančne krize in ga je treba odšteti od vrednosti maastrichtskega dolga za EU-27 in euroobmočje, ki se izračunata na konsolidirani osnovi. Zaradi te konsolidacije vrednosti za EU-27 in euroobmočja nista enaki aritmetični vsoti dolga držav članic (tj. posojila med državami niso vključena, da bi se izognili dvojnemu štetju). Podatki iz vprašalnika še ne vključujejo zneskov v zvezi z evropskim instrumentom za finančno stabilnost (EFSF), saj se nanašajo na obdobje 2007–2010. Za leto 2011 bodo ti podatki prevzeti iz EFSF. 2.2. Skladnost z računovodskimi pravili in doslednost statističnih podatkov 2.2.1. Izmenjava informacij in pojasnil V ocenjevalnem obdobju od roka za pošiljanje poročil 1. oktobra do objave podatkov 21. oktobra 2011 je Eurostat vzpostavil stik z nacionalnimi statističnimi organi vseh držav članic ter zahteval dodatne informacije in pojasnila glede izvajanja računovodskih pravil o posebnih transakcijah. Ta proces je obsegal več izmenjav korespondence med Eurostatom in nacionalnimi organi. Prvi krog zahtevkov za pojasnila je bil poslan vsem državam pred 9. oktobrom. Drugi krog zahtevkov je bil poslan 14 državam, tretji krog pa eni državi. V nekaterih državah je Eurostat zahteval popravljene preglednice uradnih obvestil[10]. 2.2.2. Dialogi in metodološki obiski Uredba (ES) 479/2009, kakor je bila spremenjena, določa dialoge in metodološke obiske. Obiski za dialog v državah članicah se redno izvajajo zaradi pregleda sporočenih podatkov, preučitve metodoloških vprašanj, razprav o statističnih virih ter ocene skladnosti z ustreznimi računovodskimi pravili, na primer razmejitev sektorja država, čas zajemanja ter razvrstitev državnih transakcij in obveznosti. Metodološki obiski se izvajajo le, kadar Eurostat ugotovi znatna tveganja ali težave v zvezi s kakovostjo podatkov, zlasti v zvezi z uporabljenimi metodami, pojmi ali razvrstitvami. Leta 2011 ni bil opravljen noben metodološki obisk. Leta 2011 je Eurostat opravil naslednje obiske v okviru postopka v zvezi s čezmernim primanjkljajem: Portugalska (17.–18. januar, 14.–15. april in 19.–20. september), Združeno kraljestvo (26.–28. januar), Danska (31. januar–1. februar), Latvija (15.–17. februar 2011), Španija (17.–18. februar), Slovaška (28. februar–1. marec), Grčija (21.–23. marec, 26.–27. september in 10.–11. november), Nemčija (5.–6. maj), Češka republika (16.–17. maj), Luksemburg (19. maj), Slovenija (23.–24. maj), Romunija (8.–10. junij, 20.–22. junij, 11.–13. julij in 26.–27. september), Italija (27.–28. junij), Estonija (4.–5. julij), Poljska (5.–6. september), Finska (21.–22. november), Bolgarija (28.–30. november), Švedska (12.–13. december) in Nizozemska (12. december). Vprašanja, ki so bila večkrat obravnavana na obiskih, so vključevala razvrstitev enot znotraj ali zunaj sektorja država (na primer v zvezi z javnim prevozom, televizijo in radiem, bolnišnicami in univerzami), dokapitalizacijo, javno-zasebna partnerstva, tokove EU in zajemanje jamstev. Vsak obisk vodi do številnih ukrepov za obiskane države članice. Posledica izvajanja teh ukrepov je postopno izboljšanje kakovosti podatkov. Eurostat je prav tako začel izvajati program „predhodnih“ dialogov v državah članicah v okviru postopka v zvezi s čezmernim primanjkljajem zaradi preučitve kakovosti in popolnosti izvirnih podatkov, ki jih uporabljajo statistični organi pri pripravi podatkov o postopku v zvezi s čezmernim primanjkljajem, ter razprave o ureditvah za upravljanje kakovosti pri pripravi podatkov. To je velik del Eurostatovega dela pri izvajanju okrepljenih pooblastil za preverjanje, dodeljenih z Uredbo (ES) št. 479/2009, kot je bila spremenjena, v skladu s preventivnim pristopom, ki temelji na tveganju, opisanem v Sporočilu Evropskemu parlamentu in Svetu z naslovom „K trdnemu vodenju kakovosti za evropsko statistiko“[11]. Predhodni dialogi v Nemčiji, Romuniji in Bolgariji so bili izvedeni že leta 2011. Vzpostavlja se specializirana delovna skupina za „upravljanje kakovosti statistike o državnih financah“. 2.2.3. Poseben nasvet Eurostata Države članice se redno posvetujejo z Eurostatom za pojasnitev različnih nacionalnih računovodskih vprašanj v zvezi s prihodnjim ali preteklim poslovanjem. Eurostat svetuje v skladu z obstoječimi smernicami. Za zagotovitev skladnosti z določbo o preglednosti iz Uredbe (ES) št. 479/2009, kot je bila spremenjena, Eurostat svoj nasvet objavi[12], razen če zadevna država članica temu nasprotuje. Eurostat je leta 2011 objavil naslednje nasvete: obravnava dolga avstrijske železniške družbe (Avstrija), spremembe v pokojninskem sistemu (Poljska), razvrstitev projekta cestnega omrežja, ki ga upravlja avtonomna pokrajina Aragon (Španija), razvrstitev namakalnega omrežja v javno-zasebnem partnerstvu, ki ga upravlja avtonomna skupnost Navarra (Španija), razvrstitev avtoceste v javno-zasebnem partnerstvu, ki ga upravlja avtonomna skupnost Navarra (Španija), obravnava infrastrukturnih projektov (Romunija) in zajemanje shem prestrukturiranja za javne družbe z nakopičenimi zaostalimi plačili (Romunija), metodološka obravnava deviznih izvedenih finančnih instrumentov, povezanih z dolgom v okviru postopka v zvezi s čezmernim primanjkljajem (Latvija), predhodno svetovanje o statističnem zajemanju projekta gradnje in obratovanje avtoceste A1 na odseku Tuszyn-Pryzowice (Poljska), zajemanje transferjev EU in nacionalnega sofinanciranja Jeremie (Bolgarija), dva nasveta v zvezi z zajemanjem sistema povračila dolgov bolgarske razvojne banke (Bolgarija) in nasvet v zvezi s predhodnim mnenjem portugalskega statističnega urada o možnem prenosu nekaterih sredstev in pristojnosti pokojninskih skladov bančnega sektorja na državo (Portugalska). 2.2.4. Najnovejša metodološka vprašanja Eurostat je kot običajno namenil posebno pozornost uporabi pravil ESR 95, zlasti njegovim zadnjim sklepom. Ti sklepi so vključeni v Priročnik o javnofinančnem primanjkljaju in dolgu, katerega zadnja različica je bila objavljena oktobra 2010 in ki se zdaj redno posodablja. Prav tako so bila opravljena svetovanja z Eurostatom o statističnem zajemanju ukrepov, sprejetih na evropski ravni za obravnavo težav na trgih državnih dolžniških instrumentov. Leta 2011 je Eurostat objavil svoj statistični vidik o EFSF[13] in predhodno mnenje o načrtovanem evropskem mehanizmu za stabilizacijo[14]. Eurostat je prav tako objavil navodila o „strukturah za razveljavljanje“ v javni lasti[15]. 2.2.5. Usklajenost s temeljnimi računi države Roka za uradna obvestila, 1. april in 1. oktober, določena z Uredbo (ES) št. 479/2009, kakor je bila spremenjena, sta bila uvedena za zagotovitev usklajenosti s temeljnimi letnimi in četrtletnimi računi sektorja država, kakor so bili Eurostatu sporočeni v različnih prenosih podatkov ESR 95. Eurostat sistematično analizira skladnost uradnih obvestil o postopku v zvezi s čezmernim primanjkljajem s temeljnimi računi sektorja država. Na primer, celota izdatkov in prihodkov države mora biti usklajena s sporočenim podatkom za primanjkljaj. Splošna usklajenost podatkov o postopku v zvezi s čezmernim primanjkljajem s sporočenimi računi države ESR 95 je v zadnjih letih postala popolnejša, čeprav to še vedno bolj drži za nefinančne kot finančne podatke. Oktobra 2011 so bili podatki o BDP in dolgu usklajeni za vse države članice. Pri podatkih za neto izposojanje/neto posojanje so obstajale manjše razlike za 6 držav članic. Manjše nedoslednosti med podatki o postopku v zvezi s čezmernim primanjkljajem in četrtletnimi finančnimi računi so se pojavile v uradnih obvestilih 14 držav članic. 2.3. Objava 2.3.1. Objava najpomembnejših podatkov in podrobnih poročevalnih preglednic Člen 14 Uredbe (ES) št. 479/2009, kakor je bila spremenjena, navaja: „Komisija (Eurostat) zagotovi dejanske podatke o javnofinančnem primanjkljaju in dolgu za uporabo Protokola o postopku v zvezi s čezmernim primanjkljajem v treh tednih po rokih za poročanje (…). Podatki se zagotovijo z objavo.“ Podatki o javnofinančnem primanjkljaju in državnem dolgu so bili objavljeni 26. aprila in 21. oktobra 2011 skupaj z vsemi poročevalnimi preglednicami, ki so jih sporočile države članice. Eurostat na svoji spletni strani skupaj z informacijami o usklajevanju stanj in tokov objavlja tudi letne in četrtletne statistike državnih financ, ki podpirajo podatke o postopku v zvezi s čezmernim primanjkljajem[16]. Eurostat objavlja tudi informacije, ki so jih predložile države članice, o posegih države v okviru finančne krize[17], in podatke o meddržavnih posojilih. V skladu z Uredbo (ES) št. 479/2009, kakor je bila spremenjena, države članice objavijo svoje dejanske podatke o primanjkljaju in dolgu. Večina držav članic je Eurostatu sporočila, da objavljajo vse poročevalne preglednice. 2.3.2. Pridržki glede kakovosti podatkov Eurostat je izrazil pridržek glede kakovosti podatkov, ki sta jih v uradnem obvestilu aprila 2011 sporočila Romunija in Združeno kraljestvo. Ta pridržek je bil v novembrskem sporočilu za medije umaknjen. Romunija: Eurostat je umaknil pridržek, izražen za podatke, ki jih je Romunija sporočila v uradnem obvestilu aprila 2011, zaradi negotovosti glede vpliva nekaterih javnih družb na javnofinančni primanjkljaj, poročanja na podlagi kategorij ESR 95 „druge terjatve in obveznosti“, narave in vpliva nekaterih finančnih transakcij ter konsolidacije tokov znotraj države. Eurostat je potrdil, da so bile te postavke zajete v uradnem obvestilu oktobra 2011 v skladu z metodologijo ESR 95 in povezanimi priročniki. Združeno kraljestvo: Eurostat je umaknil pridržek, izražen za podatke, ki jih je Združeno kraljestvo sporočilo v uradnem obvestilu aprila 2011, zaradi negotovosti glede časa zajemanja vojaških izdatkov. Eurostat je potrdil, da je Združeno kraljestvo v uradno obvestilo iz oktobra 2011 vključilo potreben popravek in da zdaj zajema izdatke za vojaško opremo na osnovi dobave, kot to zahteva zadevna odločitev Eurostata z dne 9. marca 2006. 2.3.3. Spremembe sporočenih podatkov Eurostatova sporočila za medije o postopku v zvezi s čezmernim primanjkljajem pojasnjujejo spremembe podatkov v uradnih obvestilih Združenega kraljestva[18]. „Eurostat je popravil podatke o primanjkljaju in dolgu, o katerih ga je uradno obvestilo Združeno kraljestvo za leta od 2008 do 2010 (ter za finančna leta od 2008/2009 do 2010/2011). S tem se je zagotovila skladnost z Eurostatovimi navodili z dne 16. marca 2011 o finančnih strukturah za razveljavljanje v zvezi z družbama Bradford & Bingley (B&B) in Northern Rock Asset Management (NRAM). Sporočeni primanjkljaj se je povečal za 360 milijonov GBP (0,03 % BDP) leta 2008 (in v finančnem letu 2008/2009), za 571 milijonov GBP (0,04 % BDP) leta 2009 (in v finančnem letu 2009/2010) ter za 1 023 milijonov GBP (0,07 % BDP) leta 2010 (in v finančnem letu 2010/2011). Sporočeni dolg se je povečal za 32 374 milijonov GBP (2,26 % BDP) leta 2008 (in v finančnem letu 2008/2009), za 19 969 milijonov GBP (1,43 % BDP) leta 2009 (in v finančnem letu 2009/2010) ter za 56 821 milijonov GBP (3,90 % BDP) leta 2010 (in v finančnem letu 2010/2011).“ 2.3.4. Objava metapodatkov (popisi[19]) Uredba (ES) 479/2009, kakor je bila spremenjena, določa, da so popisi o postopku v zvezi s čezmernim primanjkljajem del statističnih podatkov, ki jih morajo predložiti države članice, da se Eurostatu omogoči preverjanje skladnosti s pravili ESR 95. Poleg tega določa, da je objava teh popisov v posamezni državi obvezna. Eurostat je objavil popise vseh držav članic. Vse države članice, razen Luksemburga in Nizozemske, so sporočile, da so objavile svoje popise o postopku v zvezi s čezmernim primanjkljajem v svoji državi. Eurostat je v postopku uvedbe nove oblike popisov o postopku v zvezi s čezmernim primanjkljajem, ki bo vključevala strukturne spremembe in zahtevala podrobnejše informacije (na primer glede postopkov priprave, razmejitve sektorja država, posebnih transakcij, upravljanja kakovosti in predhodnih podatkovnih virov itd.). 3. Sklepi Eurostat ugotavlja, da se je leta 2011 kakovost fiskalnih podatkov dodatno izboljšala. Države članice so na splošno predložile boljše informacije, in sicer tako v preglednicah uradnih obvestil o postopku v zvezi s čezmernim primanjkljajem kot v drugih ustreznih statističnih poročilih. Splošna usklajenost podatkov o postopku v zvezi s čezmernim primanjkljajem s sporočenimi računi države v skladu z ESR 95 je zadovoljiva in ugotovljene so bile izboljšave glede finančnih podatkov. Leta 2011 sta bila izražena pridržka glede kakovosti sporočenih podatkov za Romunijo in Združeno kraljestvo v uradnem obvestilu iz aprila 2011. Ta pridržka sta bila umaknjena novembra 2011. Vendar je bila še vedno potrebna sprememba za Združeno kraljestvo. Kljub ugotovljenim izboljšavam ostajajo nerazrešena nekatera vprašanja, povezana z usklajenostjo z računovodskimi pravili ter popolnostjo in doslednostjo nekaterih predloženih statističnih informacij. Na primer, nekatere države članice morajo izboljšati popolnost podatkov na podnacionalnih državnih ravneh, medtem ko bi druge lahko izboljšale spremljanje javnih finančnih struktur za razveljavljanje, ki so bile ustanovljene zaradi finančne krize. Eurostat zato poziva države članice, naj tudi v prihodnje vlagajo v kakovost statistike državnih financ za nadaljnje doseganje želene ravni kakovosti glede usklajenosti z ustreznimi računovodskimi pravili, popolnosti, zanesljivosti, pravočasnosti in doslednosti podatkov države, vključno z boljšim upravljanjem kakovosti tokov predhodnih podatkov, na katerih temeljijo podatki o primanjkljaju in dolgu v okviru postopka v zvezi s čezmernim primanjkljajem. [1] UL L 145, 10.6.2009, str. 1. [2] UL L 310, 30.11.1996, str. 1. [3] Člen 3(1) in (3) Uredbe (ES) št. 479/2009, kakor je bila spremenjena. [4] Popravki nemških podatkov o postopku v zvezi s čezmernim primanjkljajem so zadevali leto 2010, povzročile pa so jih spremembe izvirnih podatkov za FMS Wertmanagement – struktura družbe Hypo Real Estate za razveljavljanje; razvrščena v sektor država – za primanjkljaj: zvišanje za 0,9 odstotne točke BDP predvsem zaradi prevrednotenja slabih sredstev, ki jih je nanjo prenesla družba Hypo Real Estate; in za dolg: znižanje za 1 odstotno točko BDP zaradi popravka navedbe zavarovanja z gotovino v njeni bilanci stanja. [5] Glej izjave k zapisniku Sveta z dne 22. novembra 1993. [6] Uredba Sveta (ES) št. 479/2009, kakor je bila spremenjena, ne zahteva izrecno zagotovitve načrtovanih podatkov v preglednicah o postopku v zvezi s čezmernim primanjkljajem, razen v preglednicah 1 in 2A. [7] Podrobni opis vsebine teh preglednic je na spletni strani Eurostata. Glej: http://epp.eurostat.ec.europa.eu/portal/page?_pageid=2373,58110711&_dad=portal&_schema=PORTAL. [8] Ta vprašalnik zajema trinajst oddelkov glede kvantitativnih in včasih kvalitativnih informacij na več področjih, kot so transakcije davkov in socialnih prispevkov ter transakcije z EU, nakup vojaške opreme, državna jamstva, odpisi dolgov, dokapitalizacija javnih družb s strani države, javno-zasebna partnerstva itd. [9] Glej: http://epp.eurostat.ec.europa.eu/portal/page/portal/government_finance_statistics/documents/Background_note_fin.crisis_Oct.2011_final.pdf. [10] Glej oddelek 2.1. [11] Glej: http://epp.eurostat.ec.europa.eu/portal/page/portal/quality/documents/COM-2011-211_Communication_Quality_Management_EN.pdf. [12] Glej: http://epp.eurostat.ec.europa.eu/portal/page/portal/government_finance_statistics/methodology/advice_member_states. [13] Glej: http://epp.eurostat.ec.europa.eu/cache/ITY_PUBLIC/2-27012011-AP/EN/2-27012011-AP-EN.PDF. [14] Glej: http://epp.eurostat.ec.europa.eu/portal/page/portal/government_finance_statistics/documents/Eurostat's%20preliminary%20view%20on%20the%20recording%20of%20the%20futu.pdf. [15] Glej: http://epp.eurostat.ec.europa.eu/portal/page/portal/government_finance_statistics/documents/Eurostat%20Guidance%20on%20accounting%20rules%20for%20EDP%20-%20Financia.pdf. [16] Oddelek o državnih financah na Eurostatovi spletni strani zagotavlja javni dostop do statističnih podatkov o postopku v zvezi s čezmernim primanjkljajem in temeljnih računih sektorja država, vključno s podatki, metodološkimi sklepi in priročniki, skupaj z ugotovitvami dialogov v okviru postopka v zvezi s čezmernim primanjkljajem: http://epp.eurostat.ec.europa.eu/portal/page/portal/government_finance_statistics/introduction. [17] Glej: http://epp.eurostat.ec.europa.eu/portal/page/portal/government_finance_statistics/documents/Background_note_fin.crisis_Oct.2011_final.pdf. [18] V skladu s členom 15(2) Uredbe sveta (ES) št. 479/2009, kakor je bila spremenjena, Komisija (Eurostat) lahko spremeni dejanske podatke v poročilu države članice in zagotovi spremenjene podatke in obrazložitev sprememb, če obstajajo dokazi, da dejanski podatki v poročilu države članice niso v skladu z zahtevami člena 8(1). [19] Popisi metod, postopkov in virov, uporabljenih za zbiranje dejanskih podatkov o primanjkljaju in dolgu ter z njimi povezanih državnih računov.